
Iz naše naklade preporučamo slije- 
eće knjige za prvu sv, Pričest; 


ESSIERES A. D. I.: Perica, mali apoštol česte 
sv. Pričesti. 
Vrlo nježna i ganutljiva istinita pripovijest 
o jednom dječaku, koji je svagdanjom sv. pri- 
česti nastojao da svoga oca — francuskog ođi- 
cira — obrati vjerskomu životu, što mu je na- 
pokon i uspjelo: otac se iza blažene smrti sina 
povrati erkvi i postaje gorljivi katolik. Izgle- 
dan primjer za primanje ovog sv. Sakramenta. 
Krasna knjižica sa lijepom naslovnom slikom, 
koja može služiti kao dar prvopričesnicima. - 


. Cijena po komadu D 2; 100 komada Din. 150. 
GAUME Msgr. I.: Brzo je veliki dan ili priprava 


na prvu sv. Pričest. (U obliku listova.) 232 str. 

Najljepša i najzgodnija knjiga kao priprava 
na prvu sv. Pričest toli za prvopričesnike, koli 
za svećenike, koji pripravljaju djecu na ovaj 
uzvišeni sv, Sakramenat. - Od glagovite ove 
knjige, koja je prevedena u skoro svim jezi- 
cima, raspačano je do sada u frane. originalu 
preko 200.000 primjeraka. Cijena samo Din. 4. 

U ovoj ee knjizi nalazi također: Obred za 
prvu sv. Pričest sa obnovljenjem obećanja uči- 
njenih na svetom Krštenju. 

»Nihil obstat!« 


Dr. Baldo Botta, cenaor. 


K Br. 2950/31. 
Imprimatur! 


Split, 10. septembra 1981. 


Biskup: 


Dr. Kvirin K1. Bonefačić s. r. 


Tisak LEONOVA TISKARA, SPLIT 


Braći župnicima i vjeroučiteljima ! 


Kroz godine moje službe kao župnik i 
vjeroučitelj opazio sam da nema priručni 
knjiga dosta za govore prigodom prve svete 
Pričesti. 

Svaki župnik ili vjeroučitelj kroz duge 
godine svoje službe iscrpi posve ono malo 
izvora što ih pri ruci ima, a o jednom istom 
predmetu teško je govoriti svake godine. 

Stoga sam odlučio, po savjetu nekih 
prijatelja i kolega, da fiskam 12 govora, 
koje sam u mojoj pastvi prigodom prve 
Pričesti držao. 

Uzdam se, da će biti ovi govori znatno 
pomagalo i olakšica mojoj braći, rasijanoj 
po dalekim brdskim župama. 

Neka sve buđe Bogu na slavu, a po- 
vjerenoj nam djeci na duševnu korist! 


Kaštel Novi, na dan Glavosjeka 
sv. Ivana god. 1931. 


Don Ivan Vuletin, 
župnik. 


Draga djeco! 


U danima žalosti i progonstva prvi su 
kršćani polagali svoju jakost i ufanje u Sa- 
kramenat Presv. Euharistije. Zato se i zove 
sv. Pričest kruh jakih. Svaki dan su kršćani 
prve Crkve blagovali Tijelo Isusovo, da 
budu jači i ustrajniji u progonstvima, u mu- 
kama, u smrti. Svi se mi dičimo njima, kako 
su pjevajuć psalme, vesela lica, jakoga srca 
podnašali teške i neopisive muke i smrt, a 
smrt su smatrali kao sretan početak novoga 
života, jer su po njoj ulazili u radost Go- 
spodina svoga, u sveti raj. Pogani nisu znali 
protumačiti ovo preziranje smrti, nego su 
pripisivali raznim čarolijama. Ali mi, koji 


smo naslijedili pravu vjeru prvih kršćana j 
koji primamo iste Sakramente, znademo i 
vjerujemo da je takove junake vjere stva- 
rala Euharistija, naime Tijelo Isusovo. 

Sveta je Pričest ona vatra kojom su se 
grijali i žarili svi kršćani; ona tajna moć, 
koja je davala mir savjesti, pokoj duše i 
savršenost življenja. Sv. Pričest stvara iste 
učinke i danas, i ako nisu vidljivi junaci, 
jer nema krvavih progonstva. Ali sve ove 
duše pretrpile bi i muke i smrt za svjedo- 
čanstvo svoje vjere. Ovo je plod onoga Sa- 
kramenia, draga djeco, koga ćete vi danas 
Prvi put primiti. 

Zato je danas za vas veliki dan, jer 
Prvi put idete u susret svomu Gospodinu, 
Prvi put ćete blagovati Tijelo Božjega Sina, 
okusiti veliko čudo, koje se svaki dan rađa 
na našim oltarima. Primit ćete u svoje prsi 
Tijelo Isusovo, koje, po riječima Apostola 
Andrije, iza kako ga svi blaguju, opet ostaje 
cio i netaknut Isus Krist, Bog i Čovjek. Vi ste 
radosni danas, i imate pravo. Komu ćete se 
više veseliti nego Isusu, Bogu i otkupitelju 

vašemu? Onomu Isusu, koji je najviše lju- 
bio malu djecu, jer su djeca u svojoj ne- 
vinosti i čistoći najviše slični Božjim Anđe- 
lima. Vaša radost biti će domalo potpuna i 
savršena, jer ćete moći reći sa sv. Pavlom: 
»Eto ne živem već ja, nego žive u meni 
Isus Krist.« q 
Poklonite mu se duboko u priprosti- 
tosti vašega srca i recite mu ovako: »O moj 
dobri Bože, koji si me iz ništa izveo na ovaj 
svijet, koji si me otkupio svojom krvlju i 
učinio me baštinikom tvoga kraljevstvažlevo 
sada dati ćeš mi svoje presveto TijelodiKssod 
Božanstvo i Čovječanstvo kao hrasisimajeiq 
duši, kao ljekariju mojim čovječjimsteko-i 
stima, kao jakost u mojim nevoljam&, ssbau 
pokon kao Popudbinu u vječai rilubb& beq 
Ražareni njegovom vjerom pniskugiša, ijesljas 
već došlo vrijeme, od Njegava&mogiv adill 
lučeno. Dođite k Oltaru Gbspadivovi(iđaq 
blagujete danas prvi putjinjašavansvetsiiTšO 
jelo! On će razveseliti mlgdbsixašdBQnsđeb 
vam napuniti dušu svofamoblađosiimildšćuH 
On će vam dati jakosišuugqbbiitsšnotofie( 


pastima i.privesti će vas i i 
svoje .dvore. PM jake 
““ Neka vas prati današnj 

prati ja sreća i bl 
slov kroz vas život i neka vam današnji dra 
uvijek ostane u najdražoj uspomeni i neka 
vam donese obilje Božjega mira i obranu 
proti svim neprijateljima duše i tijela. 


“IL 
“Draga, djeco! 

* Kad je Ilija prorok bježao pred bez- 
božnom kraljicom Jezabelom, koja ga je 
proganjala zato što se nije. htjeo pokloniti 
1 priznati krivoga. boga. Bala, .umoran i 
trudan dospio je u. jednu pustoš i zaspao 
pod jednim grmom. Tada mu se ukaza 
anđeoi reče mu: »Ustani i blaguj« I ugleda 
Ilija više glave.kruha pečena u lugu (pe- 
pelu) i vode. > I.usta, blagova i napije se. 
Okrijepljen ovim jelom putovao. je još:40 
dana i 40 noći, dok .je došao do Božje. gore 
Horeb,. gdje. je govorio s Bogom i gdje ga 
je-Bog. utješio.i.poučio, 


I vama, draga djeco, danas anđeo go- 
vori: Ustanite i blagujte, ali što? Tijelo 
Gospodnje. 

I vaš je put dalek i vama treba kruha 
jakosti, treba vam okrjepe i svjetlosti u 
ovom putovanju. 

Vaše duše putuju prema Suncu vašega 
života, prema Srcu vašega Boga: Krista 
Kralja, koji će uvijek obnavljati vašu du- 
ševnu snagu, 

Zato budite veseli i radosni, budite uvi- 
jek dobri i srčani! Sa Božjega Oltara vi ćete 
ponijeti najljepši ures svoje mladosti: čistu 
dušu, čisto srce. 

Ljubite Euharistiju! U njoj ćete naći 
mira svojoj savjesti, zadovoljstva vašem 
životu. 

Ljubite Euharističnog Boga u danima 
sreće i nesreće, u danima veselja i žalosti. 
On je svjetlost vaše vjere, biser vašega srca, 
pomoć na smrti, a po smrti biti će vam zalog 
vječnog blaženstva u raju. 

Dođite sada, da prvi put blagujete 
slatku manu, kruh anđeoski, Tijelo Božjeg 

Sina! Anđeli čuvari će v, 

TA as amo doj i 
klanjati će se zajedno s vama ira 
venom u vašim prsima, Kad okusite koliko 
je pa m s onima koji Ga ljube 
recite mu: »O Isuse, slatk j i 
porlatikim ada atka naša ljubavi, 


III. 


Draga djecol 


. ai .. pristupite prvi put na svetu 
ričest, poslušajte moje riječi što vam 
ska a“ ječi što sada 
Danas je velik i slava: 
Jan: mn za vas dan, j 
je velik i svečan korak što ga imate učiniti, 
Prvi put, naime, doći ćete na podnožje ondigu 
Oltara, da blagujete presveto Tijelo Isusovo, 
Anđeo čuvar pokucao je jutros na vrata 
vaše sobe, probudio vas je i doveo ovdje 
Vi već znate da je Isus vaš Bog i Ot- 
kupitelj; da je On ustanovio ovaj sv. Sa- 

kramenat za spasenje duše. On je to sve 
učinio iz ljubavi, jer nas je ljubio još od 
početka. — Dok je bio na zemlji, najviše 
je ljubio djecu i s njima se ljubezno raz- 
govarao i blagosljivao ih. 

Stoga treba da i vi budete zahvalni 
[susu za njegovu ljubav. Treba da ga ivi 
ljubite, da budete dobri i poslušni, da vršite 
njegove zapovijedi i zapovijedi sv. Matere 
Crkve, koju je On ustanovio, da ta Crkva 
bude nasljednica njegova nauka na zemlji 
i djeliteljica svetih Sakramenata. 

Ugledajte se u djecu prvih vjekova 
kršćanstva! Kako su ona djeca bila dobra, 
kako su ona ljubila Isusa i pričešćivala se 
češće i bila su pripravna za njegovu ljubav 
i sve muke podnijeti i krv proliti i umrijeti 
kao mali mučenici vjere naše. 

Veselite se danas, jer je došlo vrijeme 
da se sjedinite s Gospodarom neba i zemlje, 
s Vašim Stvoriteljem, koji vas je stvorio, 
s vašim Otkupiteljem koji vas je otkupio. 
Darujte mu danas svoju dušu i svoje srce, 
jer je to opet sve njegovo. Obećajte mu da 

ćete uvijek biti tako dobri i čisti, da ga ne 
ćete nikad uvrijediti smrtnim grijehom, kako 
je to obećao vaš odvjetnik sv. Vjekoslav, 

: Obećajte da ćete često primati njegov 
veliki dar, sveti Sakramenat Pričesti, i da 
ćete uvijek biti dobri kršćani. 

Zato će vam i dragi Isus vratiti milo 
za drago. Dati će vam sreće i zadovoljstva, 
dati će vam da kušate radost mirne duše, 
dati će vam svetu smrt, a po smrti lijepi raj 
u svomu krilu. 

Poslije prve Pričesti ulazite u novi ži- 
vot. — Budite uvijek sa dobrim kršćanima 
po onomu što piše crkveni pisac Tertulijan 
iz prvih vjekova Crkve, naime budite leđno 
tijelo i jedna duša sa dobrim, molite za- 
jedno u vašoj obitelji, klanjajte se Bogu u 
crkvi i molite zajedno sa dobrim kršćanim! 
Nemoj te nikad okaljati vaš jezik ružnim 
riječima ili psošću! Nemojte nikad u životu 
okaljati vaše poštenje, ni krađom, ni ne- 
čistoćom, ni pijanstvom! Budite milosrdni 
prema nevoljnim i siromašnim! Pjevajte 
svete pjesme u zanešenju vaše mlade dušel 

Posvetite dan Gospodnji, slušajte sv. Misu 
i poštujte blagdane! 

Za sve ovo izvršiti dati će vam jakosti 
ovaj veliki Sakramenat. 

Sada je već došlo ono vrijeme koje ste 
vi želili i za koje ste se dostojno pripravili. 
Puni vjere, ufanja i ljubavi, radosna lica i 
žarkoga srca dođite da primite Gospodina 
neba i zemlje pod prilikom čistoga i svetoga 
kruha posvećena na ovom oltaru. 

Sad ćete kušat koliko je sladak i drag 
Isus, i zato mu uskliknite: »Zdravo, Isuse 
preslatki, ljubljeni goste moje duše! Zdravo, 
slatkosti srca moga! Zdravo, cijeno otkup- 
ljenja moga, Gospodine moj i Bože mojl« 


IV. 


Draga naša djecol 


Jednoga dana, dok je Isus živio na 
zemlji, sklonio se je pred večer u jednu 
kuću da se odmori i opočine. Umoran je bio 
jer je cijeli dan propovijedao, ozdravljao 

bolesnike i učio narod. Kad su čule majke 
toga sela da je Isus kod njih, uzele su svoju 
djecu i povele ih k Njemu da ih blagoslovi. 
Ali učenici želeći da se Isus odmori, nisu 
dopuštali da idu k Njemu. — Nu Isus zna- 
jući to sve, reče svojim Apoštolima: »Ne- 
mojte smetati majkama da dođu; pustite da 
malašni dođu k meni, jer je njihovo kra- 
ljevstvo nebeskol« Ovim je Isus htio do- 
kazati svojim Apoštolima koliko on ljubi i 
voli djecu. A još jednom drugom prigodom 
rekao im je: »Ako ne postanete kao ma- 
lašni, ne ćete ući u kraljevstvo nebeskol« 
Brno su bila sretna ona djeca sa Isu- 
in se je s njima raz i 
ihi blagoslivljao, | pram 
Ali ni vi ne možete zaviditi ništa j 
žudinskoj djeci. Istina je, ona djeca siru 
sretna, ali vi ste još sretniji. — U vaše će 
srce doći danas onaj isti Isus, koji je onu 
djecu onda samo milovao i blagoslivljao. 
Ali vama će danas On darovati svoje pre- 
sveto tijelo i svoju dušu, Sve će svoje Bo- 
žanstvo postaviti u vašu dušu. — Uz vaše 


15 


malo srce kucat će i njegovo, i bit će mu 
kao prijestolje. 

Znadem da ste željno očekivali ovaj 
dan; da ste sanjali o njemu zlatne sne vaših 
nevinih i slatkih noćiju. Ali je i Isus željno 
čekao ovaj slavni dan. On je govorio iste 
riječi kao i Apoštolima pri zadnjoj večeri: 
»Velikom željom čekao sam ovaj dan prve 
Pričesti moje drage djece, kad ću ih moći 
posvetiti i nahraniti njihove duše mojim 
'Tijelom.« Veselite se, djeco, jer imate čemu! 

Evo Isusa već na oltaru. Čeka vas i želi 
da dođete k Njemu u potpunom veselju i 
zadovoljstvu. On vas ljubi, a ljubio vas je 
još prije nego ste se rodili, kako ljubi sve 
one koji će se roditi. Vašu dušu je on stvo- 
rio i uresio vas na sliku i priliku svoju. Za 
tu dušu prolio je On svoju krv, i pod pri- 
likom kruha i vina ostavio vam je zalog 
svoje ljubavi u ovom sv. Sakramentu. 

Budite zahvalni Isusu što ste dočekali 
ovaj dan! Budite uvijek dobri kako ste 

danas! 

Sada ste još malašni, ali doći će vri. 
jeme kad ćete narasti i kad ćete dobro 
razumjeti važnost ovoga dana. - Budite i 
onda dobri i ljubite Isusa kako i danas! 

Evo još malo i Isus će doći u vašu dušu, 
Uskliknite mu i recite ovako: »Dragi Isuse 
naš! Mi smo još malašni da Ti se dostojno 
zahvalimo, nu zovemo u pomoć BI, Djevicu 
Mariju i našega odvjetnika sv. Vjekoslava, 
da oni naknade Tebi našu zahvalu.« 

Užarite sada vaše srce u ljubavi! Uđite 
u ovo kolo nepomućene sreće, u anđeosko 
veselje, koje vam nitko ne može oteti! 

Neka vam današnji dan bude početak 
novoga života u Kristu Gospodinu, koji će 
iskrom svoje ljubavi preobraziti danas vaša 
mlada srca. 

A sada dođite k Isusu na ovaj oltar, 
te ga primite ponizno i skrušeno, i zavapite 
mu iz svega srca: »Uzveličaj, dušo moja, 
Gospodina, u komu ćemo se mi veseliti sve 
dane života našegal« 

V. 
Draga i mila djeco! 


Kad ste bili još malašni u koljevci, kad 
niste znali još ni misliti, ni govoriti, vaša 
vas je majka svaki dan u jutro i u večer 
znamenovala znamenom sv. križa, u komu 
znaku ste bili otkupljeni vi i vas rod ljudski. 
Kad ste počeli govoriti, opet vas je vaša 
majka učila izgovarati riječi znamena sv. 
križa: »U ime Oca i Sina i Duha Svetoga.« 
Dalje kad ste pošli u školu, počeli ste učiti 
razne molitve i katekizam, i doprli ste evo 
sada da znadete i razumijete kako vas je 
Bog Otac stvorio, Bog Sin otkupio, a Bog 
Duh sveti posvetio. — Najzad ste naučili 
kako je Isus Krist ustanovio sv. Sakramente. 
Nauščili ste kako ste u sakramentu sv. kršte- 
nja bili oprani od istočnog grijeha, koga 
smo svi baštinili kao kaznu od prvoga gri- 
jeha našega oca Adama. Naučili ste kako 
jeIsusKrist ustanovio Sakramenat sv, Ispovi- 
jedi, po komu se svakomu skrušenu kršća- 

ninu opraštaju grijesi učinjeni poslije kršte- 
nja. Napokon ste dobro naučili kako je Isus 
ustanovio Sakramenat sv. Pričesti, i eto vas 
danas ovdje da primite ovaj najveći i naj- 
svetiji Sakramenat. 

Sretni ste vi, draga djeco, što ste do- 
čekali dan da primite u vašu čistu dušu 
Tijelo Isusovo, koje će vam se predati pod 
prilikom sv. kruha posvećena na ovom Bož- 
jem Oltaru. 

Danas je za vas veliki dan, a još veći 
zato što je danas i dan vašega odvjetnika 
sv. haj 6 I on je bio dobar — nije 
imao na duši nikad nikakva smrtni i- 
jeha. Malo je godina živio, a E ea 
svoga kratkoga života stekao blaga za svoju 
dušu, 

Hoću danas da vam stavim pred oči 
onaj dan kad je sv. Vjekoslav primio prvu 
sv. Pričest. 

Kako je bio pobožan i sabran u raz- 
mišljanju! Od velike miline suze je ronio, 
što će primiti istoga onoga Otkupitelja svi- 
jeta, koji je za sve ljude umrao na križu, 

Kako su ga djeca žudinska volila, tako 
ga je i on volio, dapače i još više, jer je on 
znao i vjerovao da je to Bog i Stvoritelj 
njegov. Djeca ga žudinska još nisu pozna- 
vala kao Boga, nego samo kao dobroga pri- 
jatelja i milosrdnog učitelja. Ali sv. Vjeko- 
slav ga je ljubio kao svoga Boga i Gospo- 
dina. — Ljubio ga je u svako vrijeme, u 
jutro i u večer svojim molitvam, vršenjem 
svojih dužnosti i poslušnošću. Njegova je 
ljubav bila takova, da kad je imao primiti 
prvu sv. Pričest, bio je kao anđeo Božji, 
pun zanosa i čežnje, čist i nevin u svemu. 

Ugledajte se u njega, koji je jednom 
pao u nesvijest od velike žalosti, kad je 
prvi put ispovijedao neke male grijehe što 
je u nestašnom djetinjstvu bio učinio. 

Ugledajte se u njega, koji na dan prve 
svoje Pričesti, regbi da se je bio rastopio 
od ganuća i pretvorio u Anđela Serafina. 

Eto tako budite i vi danas, a onda sve 
dane u vašem životu spominjajte se ovoga 
blaženoga dana, kad ste zajedno pjevali 
Isusu: »Dušom, tijelom vijek sam Tvojl« 

Sada ćete doći do ovoga olta. 

Isus zagrli, da vašu dušu ot 2 
da vas nasiti nebeskim kruhom, Ponovite 
mu sada iz sve vaše duše: »O Isuse, željo 
naša, dođi, dođi, ljubit ćemo Te uvijek kao 
i danas, i bit ćemo uvijek Tvoja dobra 
djeca, a Ti ćeš biti naš dobri Otac, dobri 
naš Bogl« 


VI. 


Vi ste, draga djeco, danas puno sretni. 
Sva ona djeca koja su do vaših godina 
umrla, nisu bila toliko sretna na zemlji kao 
vi danas, jer nisu primila Tijela Isusova. 

Iza kako ste vi imali prvu sreću da po 
prvom Sakramentu sv. Krštenja budete uve- 
deni u krilo katoličke sv. Crkve, koju je 
Crkvu sami Isus ustanovio za spasenje lju- 
dima — evo danas imate drugu sreću, i to 
najveću u životu, što ćete primiti u svoje 
prsi prvi put presveto Tijelo Isusovo, koji 
je u svojoj Crkvi i ustanovio sv. Sakramente. 
Vi ćete danas primiti onoga Isusa, koji je i 
vaše duše otkupio na Kalvariji žrtvom svoje 

krvi. On je svemogući Bog, koji je predao 
ovaj veliki Sakramenat svojoj Crkvi, kao 
oporuku svoje ljubavi. On je onaj isti sve- 
mogući Bog, koji je svojom vlastitom moći 
pretvorio vodu u vino u Kani Galilejskoj, 
i koji je druga nebrojena čudesa učinio u 
Palestini, 

Njegovo slavno i preobraženo Tijelo 
nalazi se sada na ovomu Oltaru pod pri- 
likom kruha, koje ćete vi sada do malo 
primiti. 

Veselite se danas, djeco, veseljem mla- 
dosti vaše, jer vam je Bog sam ovaj dan 
udijelio! Radujte se, jer ćete danas sobom 
imati najvjernijeg prijatelja i brata, koga 
gledajte nositi vjerno i neustrašivo kao mu- 
čenik Euharistije — mali Tarsicij. Nemojte 
da vam ga zloća ili grješno življenje odnese! 

Nesretan je svaki onaj koji stoji daleko 
od svoga Boga i koji se u Njemu ne veseli. 
Brzo će proći i mladost i život. Blaženi ćete 
biti tek onda kad u društvu svoga Boga bu- 
dete putovali u vječnu domovinu, u lijepi 
raj. — Ondje će vas dočekati vaši anđeli 

čuvari, koji će vas uvesti u rajske dvore, 
da više nikad ne umrete i da s vašim Stvo- 
riteljem živete sretni za sve vjekove. 

Stoga budite uvijek dobri kao danas! 
Ljubite Boga kao danas! Čuvajte se grijeha, 
kako ste već i odlučili, i onda će Bog uvi- 
jeke biti s vami svojom milošću. 

Došlo je već doba za kojim vaša mlada 
duša čezne. Pristupite na ovaj oltar da prvi 
put blagujete Tijelo i Krv Isusovu i da se 
s Njim usko združite! — Kad kucne ovaj 
sretni čas, zavapite: »Evo Jaganjac Božji! 
On je Istina, koji me neće prevariti. On je 
život i spasenje moje, u koga ću ufati sve 
dneve života moga.« 

. A sada mu još recite: »Dođi, Gospo- 
dine neba, u moju siromašnu dušu i dostoj 
se u njoj prebivati svojom milošću sve do 
moje smrtil« 


VII. 
Draga naša djecol 


Evo danas je za vas veliki dan, koga 
ste vi dugo očekivali i za koga ste se do- 

stojno pripravili. Rekao sam da je veliki 
dan za vas, jer većega u životu ne ćete ni- 
kad imati. Danas, naime, prvi put Bog neba 
sjediniti će se s vašom dušom u svetoj Pri- 
česti. Vaše nevine duše okusit će danas 
prvi put kako je sladak Gospodin onima 
koji ga ljube, kao i vi; kako je dobar i bogat 
kad vam dariva svoje presveto Tijelo. Sret- 
niji ste vi nego ona djeca žudinska, koja su 
ga dočekala pred gradom Jeruzolimom sa 
palmama i kitama maslina, nu nisu ga mogli 
blagovati. Sretniji ste i od svih anđela ne- 
beskih, koji, istina, gledaju njegovo Božan- 
sko lice i pjevaju mu nebeske pjesme, nu ni 
oni nemaju sreće da blaguju njegovo sveto 
Tijelo. 

Vi ćete do malo biti samo prijestolje 
Isusovo, jer i On sam želi da od vašega srca 
učini sjajno prijestolje. kao sunce milosti 
za vaše duše. 

On je sam ustanovio ovaj sv. Sakra- 
menat, da bude hrana našim dušama. Zašto 
voće visi na stablu nego da ga uberemo i 
blagujemo? Zašto se pšenica žuti svojim 

klasjem po našim poljima nego da nam bude 
svakdanji kruh za život? Isto tako je i Sa- 
kramenat Euharistije kao duševno voće, kao 
kruh na našim oltarima, da ga beremo i 
blagujemo kao hranu za naš duševni život. 

Došao je dakle ovaj dan u komu ćete 
vi okusiti prvi put ovu nebesku hranu, Slađa 
je ova hrana od mane u Pustinji, bogatija 
nego sve raskošne trpeze Farauna u Egiptu. 

Dođite i poklonite se Gospodinu Bogu 
svomu i zahvalite mu na velikoj milosti što 
ste dočekali ovaj dan! 

Nemojte se bojati pristupiti k Oltaru, 
jer se ovdje nalazi vaš dobri Otac, osobiti 
Prijatelj male djece. Pogvetite Njemu sada 
sve svoje misli, svu svoju ljubav darujte 
Njemu, i vaš život predajte u njegove rukel 

U ovom svečanom času zaboravite sve 
Vaše dosadašnje suze žalosti, ma bilo g koje 
nesreće ako vas je snašla, Prospite suze 
ganuća i veselja, jer se s vama raduje u 
Ovom času i nebo i zemlja, i anđeli i sveci 
na nebu, I vaša Crkva zaodjela se je sve- 
čanim ruhom, vaši roditelji ushitni su od 


veselja i mole za vas, i vesela zvona su po- 
zdravila zoru današnjega dana — i vaše 
obitelji danas plivaju u svetom veselju. . 
Dan je prve sv. Pričesti dan slave vaše. 
Pozdravite iz svega srca ovaj veliki .dan 
ovako: »O da si nam zdravo, sretni i lijepi 
dane! dane radosti naše i naših obitelji, 
dane sreće i veselja našega! O zdravo, 
sveto Tijelo Isusovo, na Oltaru posvećeno! 
Napuni srce naše ljubavlju Tvojom! Ražeži 
srce naše divnim ognjem Fuharistije, koji 
se nikada ne gasi! Zdravo Sunce Vjere 
našel Rasvijetli nebeskim sjajem naše duše, 
da one nikada ne upamte zapada Tvogal« 
A sada dođite, pristupite prvi put na 
Gozbu anđeosku, što vam je, o sretna djeco, 
pripravio vaš Gospodin Isus Krist! 


VIII. 
Mila djeco! 


Uoči svoje muke Isus je pozvao svoje 
Apoštole na zadnju večeru, koju su svi 
blagovali po obredu tadašnjeg židovskog 


zakona, Poslije večere učinio je naj divnije 
čudo svoga Svemogućtva. Uzeo je kruh u 
svoje ruke i rekao: »Ovo je Tijelo moje,« 
Zatim je uzeo čašu vina i izrekao: »Ovo je 
krv moja Novoga zakona.« Zatim je dao 
svojim Apoštolima da blaguju i Piju, i za- 
povijedio im je da i oni poslije njegove 
smrti tako čine govoreć; »Ovo činite na 
moju Uspomenu!« 

Danas je evo i za vas, draga djeco, 
osvanuo veliki dan, kad ćete i vi kao i Apo- 
štoli na zadnjoj večeri Prvi put blagovati 
Tijelo Isusovo Posvećeno istim Isusovim 
riječima na ovom Oltaru. 

Ovo je najsjajniji dan vaš, pun veselja 
i radosti. I ako poživete duge i duge godine, 
uvijek ćete se spominjati ovoga lijepoga 
dana, koji je osvanuo vedar i čist u vašoj 
duši kao vedro nebo. I kad se budete na. 
lazili u najtežim prilikama života, ovaj ne- 
beski kruh dati će vam duševne jakosti da 
ne klonete pod udarcima teške sudbine, I 
kad vam se bude približala smrtna ura, opet 
će Isus doći pod prilikom bijelog kruha — 

ij tile — da vam zasladi zadnje tre- 
.. TA = doprati u nebesku domovinu. 

Već je mali raj na zemlji, biti s Bogom 
sjedinjen u čistoj ljubavi, bez ikakve ljage 
grijeha. Taj nepomućeni raj je sličan onomu 
koga je Adam uživao prije sagrješenja. 

Vaša je duša danas čista kao sunce, 
lijepa kao nebeska duga, kao izabrano cvi- 
jeće najljepšeg perivoja. Vaša je duša u 
ovom času kao zlatni kalež u koga će se 
saliti krv neprocijenjena Isusova. 

Kako bi bila prava grjehota kad bi vam 
zloća pokvarila ovo veselje, kad bi uvenulo 
ovo cvijeće vaše duše. Vaša je čistoća slična 
anđelima, koji vas čuvaju i koji će vas do- 
pratiti do ovoga oltara. Ovi anđeli, vaši 
Čuvari, prikazati će Bogu danas vaše mo- 
litve, vašu ljubav, koja će se dizati na ne- 
besa kao miris probranog tamjana. 

Zato držite se uvijek onih obećanja, 
koja ste Bogu danas obećali. Budite uvijek 
tako čisti i dobri, te će blagoslov Božji i 
sreća i zadovoljstvo mirne savjesti uvijek 
vas pratiti u vašem životu. 


Poklonite se danas duboko Bogu va- 
šemu i zahvalite mu na velikom daru! 

A sada kao vjerni Apoštoli dođite do 
stola Gospodinova, do Oltara svetoga, da 
blagujete Tijelo Božjeg Sina. Ponesite ga u 
svomu srcu zagrljenim rukama, i ne dajte 
da vam ga nitko otrgne od srca! 

Držite uvijek u pameti Isusove riječi: 
»Tko blaguje moje Tijelo, on u meni pre- 
biva, a ja u njemu.« — Evo Isus vas čeka, 
već je vrijeme vaših želja ispunjeno; recite 
mu i zavapite: »Evo nas, dragi Isuse, k Tebi, 
u Tvoje dobro i milosrdno Srce.« 


IX. 
Ljubezna djecol 


Dvostruko je danas za vas veselje, Da- 
nas je dan vaše prve Pričesti, a danas je i 
svetkovina sv. Ivana Krstitelja, koji je prvi 
rekao o Isusu: »Evo Jaganjac Božji, koji 
diže grijehe svijetal« 

Iste ove Ivanove riječi ponovit ćete i 
vi danas tri puta pred Oltarom, a zatim 
ćete primiti Jaganjca Božjega u svoje prsi. 


Jaganjac Božji zato je nazvan Isus, jer 
je lat krotak, milostiv i ljubezan. On je 
kao svemogući Bog došao na svijet da uzme 
na se sve grijehe svijeta i da za nje prinese 
Bogu Ocu najveću žrtvu — žrtvu svoje krvi 
na križu. 

Na današnju svetkovinu ovoga velikoga 
sveca, o kojem je Isus rekao, da nije od 
žene rođen veći od Ivana Krstitelja, vi ćete 
primiti prvi put u životu Tijelo i Krv ovoga 
Jaganjca Božjega pod prilikom bijeloga 
kruha u sv. Hoštiji što se posvećuje na 
oltaru. 

Velika je bila ljubav Isusova prema 
nama kad je htio ustanoviti ovaj veliki Sa- 
kramenat, da naše duše mogu živjeti ne- 

beskim životom, i da budu slične Bogu i 
sjedinjene s Njim u vječnoj Ljubavi. 

Budite zato # vi dobra djeca svomu 
Bogu! Budite poslije mladenačke dobi dobri 
momci i ljudi, dobre djevojke i žene! 

Uvijek se spominjite ovoga velikoga 
dana, kad su vaše mlade duše bile za- 
ogrnute prvim rumenilom njegove svete 

Krvi, kad je vaš jezik bio kao oltar na 
komu se sam Isus kao žrtva novoga zakona 
prikazuje. 

Budite uvijek dobri i poslušni, valjani 
i radišni! Vršite Božje i Crkvene zapovi- 
jedi! Molite se Bogu, pak ćete očito viditi 
kako će Bog blagosloviti svaki vaš posao. 
Bog će vam bit prijatelj i zaštitnik i usrećiti 
će vas svakim dobrom. Ako ste do sada 
štogod sagriješili, to vam je On rado opro- 
stio i dignuo vaše grijehe. Vi ste se zato 
pokajali i obećanje mu dali. — Recite mu 
skromno i ponizno: »Istina je, Gospodine, 
da nismo dostojni da dođeš u naše prsi, ali 
jer Tvoja dobrota i ljubav tako hoće, evo 
mi smo spravni da okusimo danas sreću 
našu da blagujemo Tvoje presveto Tijelo, 
koje će nam biti obrana i ljekarija.« 

Dođite dakle k oltaru Božjemu, da pri- 
mite najveći Sakramenat, i da se nasitite 
Njegova svetog Tijela i njegove sv. Krvi, 
što će sačuvati vaše duše za život vječni. 
Amen. 

X. 


Draga djeco! 

Ovo je danas za vas dan koga vam je 
Gospodin Bog dao kao dar njegove dobrote 
i ljubavi. Ovo je dan u komu će on prvi put 
zasjesti u vaše srce i prebivati u njemu. 
Ovaj dan naliči onom prvom sretnom danu 
kad je Bog s čovjekom prvim prebivao u 
raju zemaljskom. Svaki je dan Bog bio 
s njime, ljubezno se je razgovarao, općio i 
prijateljevao s njim sve dotle dok prvi čo- 
vjek nije sagriješio. Tada se je Bog odale- 
čio od Adama, ostavio ga je sama, jer je 
grijeh prebivao na njeđovoj duši, nije više 
bio čist. Kako se je Adam kajao poslije što 
je izgubio raj zemaljski, Božju milost i pri- 
jateljstvo! I da mu se nije Bog smilovao, 
bio bi navijeke osuđen on i vas rod ljudski. 
Ali milostivi Gospodin obećao je Otkupi- 
telja, svoga vlastitoga Sina, koji je došao 
na svijet i pomirio čovjeka s Bogom svojom 
mukom i smrću, žrtvom svoga života. I Ot- 

kupitelj naš Isus Krist ustanovio je sv. Sa- 


kramente,koje je povjerio svojoj Crkvi, da 
ljude vodi do spasenja duše, Između ostalih 
Sakramenata ustanovio je i sv. Euharistiju, 
sv. Pričest, po komu Sakramentu čovjek se 
združuje s Bogom. 

I zato ste vi svi veseli danas, jer zna- 
dete i vjerujete da prvi put Svemogući Bog 
dolazi u vašu dušu da se s njom sjedini, da 
ju obogati svojim milostima, da vam ublaži 
sve nevolje u vašem životu što će vas zateći, 
i da vam zasladi kad dođe čas vaše smrti. 
Vidite dakle koliko je dobar naš Bog, koliko 
nas On ljubi. Zato i vi ljubite njega sve 
dane vašega života i nemojte nikad do- 
pustiti da vas grijeh zavadi s Bogom! 

Evo sad do malo primiti ćete presveto 
Tijelo onoga istoga Otkupitelja. Primite ga 
s velikim veseljem i recite mu ponizno: 
»Gospodine, nisam dostojan da Te primim 
u moje prsi, jer što je čovjek prema Tebi? 
Ti si moj Bog i Stvoritelj, a ja sam nevoljni 
Tvoj stvor, začet i rođen u grijehu istoč- 
nomu i prignut uvijek na grijeh osobni. Ali 
Tvoja mi je dobrota sve oprostila i Ti želiš 


da budem s Tobom sjedinjen u ljubavi. 
Budi mi uvijek moj dobri i milosrdni Otac, 
a ja ću biti Tvoje poslušno dijete! Čuvaj me 
i brani me od svakoga zla: da mi zloća ne 
pokvari razuma, da mi srce ostane do smrti 
vjerno i poslušno, a da po smrti dođem kod 
Tebe-gori u nebeske dvore da Ti pjevam 
na vijeke: Svet, svet, svet, Gospodin Bog 


Sabaot!« 


O kad bi mogao produžiti ovaj vaš dan, 
da nikada sunce s njega ne zapadne! O kad 
biste vi svi mogli plakati danas, ne radi 
bolesti ili nesreće, nego radi preobilne ra- 
dosti, jer će vam se danas i anđeli poklo- 
niti jer će vaše srce biti prijestolje velikoga 
Boga! 

Sada je već vrijeme da pristupite do 
oltara Božjega. Poklonite se Bogu srca va- 
šega i dođite da Ga željno blagujete, te mu 
recite: »Ti si i. Ti ćeš biti naš Emanuel, to 
jest Bog s nama u vijeke.« 

XI. 
Draga djeco! 

Tko je Onaj koga ćete vi danas prvi 
put u prsi primiti? 

To je Isus, sin Boga živoga; zato mu 
recite: »Ti si Gospodin moj i Bog moj. U Te 
vjerujemo i Tebe ljubimo.« 

To je Otkupitelj vaš, koji je vas kao i 
sve ljude otkupio od vječne smrti u paklu. 


To je Učitelj vaš, koji vas po ustima : 


Crkve uči kako imate živjeti da spasite 
dušu, t. j. da dođete po smrti u raj. 

To je Prijatelj vaš, koji je okupljao 
oko sebe malu djecu, milovao ih i blago- 
slivljao. - Tako će On i vas danas blago- 
sloviti i reći će vam: »Vaše je, djeco, kra- 
ljevstvo nebesko.« 

To je napokon i Sudac vaš, koji će vas 
suditi po smrti za sve dobro što budete 
učinili, i po tom nagraditi, ali će vas suditi 
i za svako zlo. Stoga nemojte ga nikad 
uvrijediti i uvijek budite dobri i revni 
kršćani, 

A sada pitajte sebe: »Tko sam ja, da 
dolazi sam Bog k meni? Ja sam nevoljno 
stvorenje, siromašni crvić na zemlji. J a sam 
već uvrijedio Boga. On mi je pak već opro- 
stio, i evo danas dostoji se doći u moju 
dušu. Neka dođe! Primit ću ga što dostoj- 
nije te ću mu reći: Dodi, Gospodine moj i 
Bože moj, u moju siromašnu dušu! Dodi, 
prijatelju i učitelju malašnih, da me poučiš, 
da me pomožeš! Budi danas Ti moj naj- 
miliji gost!« 

Eto zato je ovaj dan danas za vas pun 
sreće, pun svjetlosti nebeske, što obasjava 
vašu dušu kao sunce milosti, ljubavi i do- 
brote Božje. 

Uskliknite mu danas sa sv. Ivanom 
Krstiteljem: »Evo Jaganjac Božji, evo On 
dolazi danas k meni. On će učvrstiti moju 
vjeru, učinit će me dionikom svetog raja po 
svojim bogatim milostima.« 

Dođite dakle k Oltaru, sretna djeco, 
koja ste se sve ove dane pripravljali za 
veliki dan koga ste željno čekali. Sada, do 
malo, blagovati ćete Tijelo Božjega Sina, 

kako su blagovali Njegovi Apoštoli prvi put 
na zadnjoj večeri. Dođite i zapjevajte Bogu 
vašemu sa kraljem Davidom: »Dirupisti Do- 
mine vincula mea. Raskinuo si, Gospodine, 
sve zapreke što su me do sada priječile da 
pristupim k Tebi. Danas, evo sada do koji 
čas, prinijeti ću Tebi žrtvu hvale, hosfiam 
laudis — žrtvu Tvoga istoga Sina, a moga 
Gospodina i Otkupitelja — da Ti pjeva 
hvale sve dneve života moga.« 


XII. 
GOVOR POSLIJE SV. PRIČESTI. 


Kad je glasoviti vojskovođa Pirro osva- 
jao Italiju, pokušao je da zlatom potkupi 
Rimljane, Njegov ministar Cinea pokušao 
je prvi da potkupi rimskoga poslanika Fa- 
bricija. Ali mu nije nikako uspjelo. Fabricij 
je ljubio svoju domovinu i nije se dao zla- 
tom potkupiti i učiniti najsramotniju izdaju. 
Tada ministar Cinea reče svomu vojskovođi: 
»Lakše je sunce svratiti sa svoga puta nego 
Fabricija. sa svoga poštenja.« 

Ove riječi, draga djeco,i ja vami danas 
upravljam .pri svršetku ove lijepe sveča- 
za kad ste postali djeca Božja i 
kad ne živete sami vi, nego u vami žive Isus 
Krist, ne dajte se nikad svrnuti s ovoga puta! 
Nemojte nikada počiniti izdaje prema Bogu! 
Nemojte ostaviti nikada zakona Božjega, ni 
vaše svete Katoličke vjere! Tko znade što 
će biti sutra? Hoće li sutrašnji dan biti kao 
današnji? Velike su pogibelji, napasti 'i pri- 
gode u životu. Ostanite vjerni Bogu i danas 
i sutra i uvijek! Kad budete odrasli, možda 
ćete se naći puno puta u prigodama da sa- 
griješite, da uvrijedite Boga, da zanemarite 
Crkvu i Sakramente. Ali tada neka vam 
dođu na pamet današnje riječi, današnji 
obred, današnje veselje! Onda zavapite ja- 
kim glasom vaše duše: »Prije će sunce skre- 
nuti s puta svoje svjetlosti nego ću se ja 
odmetnuti od Boga, od Crkve, od Sakrame- 
nata, od molitve i dobrih djelal« 
Evo vam, o roditelji, vaše djece, koje 
je sv. Crkva dostojno pripravila za 'ovaj 

sveti dan. I u vama stoji njihovo buduće 
življenje i ponašanje. U vašem daljnjem 
uzgoju i brizi leži njihova sreća, Bog, koji 
ih ljubi danas, ljubit će ih i u buduće, a 
Crkva će im biti uvijek druga majka i sa- 
vjetnica u najtežim pitanjima života, 

Da jedan brod uspješno plovi po moru 
i kroz oluju i silno valovlje, treba sigurne i 
jake ruke onoga koji upravlja kormilom. - 
Budite vi sigurni i jaki kormilari u životu 
ove djece! Vodite ih u crkvu na pobožnosti, 
upućujte na Sakramente i molitvu, na kr- 
šćanske dužnosti! Bdijte nad njima i molite 
da im doba zrelijih godina i zlo društvo ne 
pokvari srca, te da od anđela svjetlosti ne 
postanu anđeli tminal 

Molimo se svi Bogu danas, da uzdrži 
svjetlost i veselje ovoga dana u pameti vaše 
djecel 

A vi, djeco, prije nego otidete, jer je 
već prva sv. Pričest dovršila, obratite se 
Božjoj Majci, koja je pod križem postala i 
vaša majka, te joj od srca recite ovako: 
»Moli za nas, Blažena Djevice, Majko sveta 


, da nas napast nikad ne prevari, da 
ska uvijek Tvoja dobra djeca, dobri 
kršćani katolicil« m. 

Darujte Njoj srce i dušu vašu, i za- 
vršite svi skupa ovim riječima: »O Marijo, 
Majko lijepe ljubavi, Majko moga Isusa, 
Tebi darivam srce i dušu mojul« 


—— NMM 


Svagdanja molitva kao priprava za prvu sv. Pri- 
čest i poklon Presv. Sakramentu. Lijepa knji- 
žica, koju bi trebao da ima svaki privopriče- 
snik. Cijena po komadu D 0:25; 100 kom. D 20. 

BELUHAN M.: Priprava na prvu sv. Ispovjed i 
na prvu sv. Pričest. Cijena Din. 20. 

Tarsicij. Mučenik Euharistije. Tragedija u 3 čina. 
(Samo muške uloge.) Cijena Din. 8. 


ŽUPNIKA FRANE IVASOVIĆA 
Katehetične pouke o Sakramentima 


(u pitanjima i odgovorima): 


Sv. Krštenje - - 22... Din. 5 
Sv. Krizma ili Potvrda - - - » 6 
Sv. Ispovijed ili Pokora - - - +. » 12 
Sv. Pričest - - R_L " 8 
Sv.Red. - - +. . 5 
Sv. Ulje ili zadnje pomazanje - - - - , 5 
Sv. Ženidba - - - 2-2... » 8 
Pet zapovijedi svete Matere Crkve - -  , 10 


Svih 8 svezaka Din. 50. 

(Ove je pouke pisac vrlo pomno i veoma 
zgodno sastavio, namijenivši ih u prvome redu 
Dušobrižnicima i učiteljima vjere, ali će dobro 
doći i svim vjernicima da učvrste svoje znanje 
u temeljnim naukama naše sv. Vjere i da po 
njima žive.) 


——————- 
...... .=-"-"="="="=—=—o._-—————— 


Uspomene 4u prvu 

svetu Pričest -<- > —(t 
umjetničke i od crkovne vlasti 
aprobirane slike u raznim velič. 


Medaljice za prvu 

svetu Pričest 
u raznim veličinama sa hrvatskim 
tekstom, od najčišćega aluminija. 


Medaljoni za prvu 

svetu Pričest 
Krunice, proste pa do najfinijih 
od sedefa u raznim veličinama, 


* Zahtijevajte cijenike. 


Hrvatska Knjižara, Split 


